title: Sklep Sveta (EU) 2016/769 z dne 21. aprila 2016 o sprejetju sprememb Protokola iz leta 1998 o obstojnih organskih onesnaževalih h Konvenciji iz leta 1979 o onesnaževanju zraka na velike razdalje preko meja

text:
               18.5.2016

               SL

               Uradni list Evropske unije

               L 127/21

         SKLEP SVETA (EU) 2016/769
   z dne 21. aprila 2016
   o sprejetju sprememb Protokola iz leta 1998 o obstojnih organskih onesnaževalih h Konvenciji iz leta 1979 o onesnaževanju zraka na velike razdalje preko meja
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 192(1) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Unija je pogodbenica Konvencije iz leta 1979 Ekonomske komisije združenih narodov (UN/ECE) o onesnaževanju zraka na velike razdalje preko meja (v nadaljevanju: Konvencija) po njeni odobritvi leta 1981 (1);

               (2)

               Unija je pogodbenica Protokola iz leta 1998 o obstojnih organskih onesnaževalih h Konvenciji iz leta 1979 o onesnaževanju zraka na velike razdalje preko meja po njegovi odobritvi 19. februarja 2004 (2) (v nadaljnjem besedilu: Protokol);

               (3)

               Pogodbenice Protokola so leta 2007 začele pogajanja za nadaljnje izboljšanje varovanja zdravja ljudi in varstva okolja, vključno s posodobitvijo seznama snovi, na katere se nanaša, in mejnih vrednosti emisij, ki veljajo za nekatere sežigalnice odpadkov.

               (4)

               Pogodbenice, prisotne na 27. zasedanju izvršnega organa Konvencije, so leta 2009 soglasno sprejele sklepe 2009/1, 2009/2 in 2009/3 o spremembah Protokola.

               (5)

               Spremembe iz sklepa 2009/3 so začele veljati po hitrem postopku v skladu s členom 14(4) Protokola.

               (6)

               Spremembe iz sklepov 2009/1 in 2009/2 morajo v skladu s členom 14(3) Protokola sprejeti pogodbenice Protokola.

               (7)

               Unija je že sprejela instrumente o zadevah, ki so zajete v spremembe Protokola o težkih kovinah, vključno z Uredbo (ES) št. 850/2004 Evropskega parlamenta in Sveta (3).

               (8)

               Spremembe Protokola iz sklepov 2009/1 in 2009/2 bi bilo zato treba sprejeti v imenu Unije –

         SPREJEL NASLEDNJI SKLEP:
   Člen 1
   Spremembe Protokola iz leta 1998 o obstojnih organskih onesnaževalih h Konvenciji iz leta 1979 o onesnaževanju zraka na velike razdalje preko meja (v nadaljnjem besedilu: Protokol) se sprejmejo v imenu Unije.
   Besedilo sprememb Protokola člena 1 Sklepa 2009/1 in člena 1 Sklepa 2009/2 izvršnega organa Konvencije je priloženo k temu sklepu.
   Člen 2
   Predsednik Sveta v imenu Unije v zvezi z zadevami, ki so v pristojnosti Unije, imenuje osebo (-e), pooblaščeno(-e) za deponiranje listine o sprejetju, določeno v členu 14(3) Protokola iz leta (4).
   Člen 3
   Ta sklep začne veljati na dan sprejetja.

      V Luxembourgu, 21. aprila 2016

            Za Svet

            Predsednik

         G.A. VAN DER STEUR

      (1)  UL L 171, 27.6.1981, str. 11.

      (2)  UL L 81, 19.3.2004, str. 35.

      (3)  Uredba (ES) št. 850/2004 Evropskega parlamenta in Sveta z dne 29. aprila 2004 o obstojnih organskih onesnaževalih in spremembi Direktive 79/117/EGS (UL L 158, 30.4.2004, str. 7).

      (4)  Generalni sekretariat Sveta bo v Uradnem listu Evropske unije objavil datum začetka veljavnosti sprememb Protokola.

      SPREMEMBE PROTOKOLA
      iz člena 1 Sklepa 2009/1 izvršnega organa Konvencije
      A.   Člen 1
      Besedilo dvanajstega odstavka se nadomesti z naslednjim:
      „‚nov nepremični vir‘ pomeni vsak nepremični vir, katerega gradnja ali bistvena sprememba se je začela po poteku dveh let od datuma, ko za pogodbenico začne veljati:

                  (a)

                  ta protokol ali

                  (b)

                  sprememba tega protokola, s katero se za nepremični vir določi nova mejna vrednost v delu II priloge IV ali se zanj v prilogi VIII določi kategorija, v katero je ta vir uvrščen.

            O tem, ali je sprememba bistvena, odločijo pristojni nacionalni organi ob upoštevanju dejavnikov, kot so okoljske koristi spremembe.“
      B.   Člen 3

                  1.

                  V členu 3 se besedilo odstavkov 5(b)(i) in 5(b)(iii) Protokola:
                  „za katere priloga V navaja najboljše razpoložljive tehnike“
                  nadomesti z naslednjim:
                  „za katere smernice, ki jih pogodbenice sprejmejo na zasedanju izvršnega organa, navajajo najboljše razpoložljive tehnike“.

                  2.

                  Podpičje na koncu odstavka 5(b)(iv) se nadomesti s piko.

                  3.

                  Odstavek 5(b)(v) se črta.

            C.   Člen 13
      Besedilo „Prilogi V in VII imata“ se nadomesti z besedilom „Priloga V ima“.
      D.   Člen 14

                  1.

                  Besedilo odstavka 3 se nadomesti z naslednjim:
                  „3.   Spremembe tega protokola in njegovih prilog od I do IV, VI in VIII se sprejmejo s konsenzom pogodbenic, prisotnih na zasedanju izvršnega organa, za pogodbenice, ki so jih sprejele, pa začnejo veljati devetdeseti dan po datumu, ko sta dve tretjini tistih pogodbenic, ki so bile v času sprejetja sprememb že pogodbenice, deponirali svoje listine o njihovem sprejetju pri depozitarju. Za vsako drugo pogodbenico začnejo spremembe veljati devetdeseti dan po datumu, ko ta pogodbenica deponira listino o sprejetju. Določbe tega odstavka se uporabljajo v skladu z odstavkom 5a in 5b spodaj.“

                  2.

                  V odstavku 4 se besedilo „prilog V in VII“ nadomesti z besedilom „Priloge V“, besedilo „katere koli od teh prilog“ pa z besedilom „Priloge V“.

                  3.

                  V odstavku 5 se besedilo „ali VII“ črta, besedilo „te priloge“ pa se nadomesti z besedilom „Priloge V“.

                  4.

                  Za odstavkom 5 se dodata naslednja nova odstavka:
                  „5a   Za pogodbenice, ki so spremembo sprejele, postopek iz odstavka 5(b) spodaj nadomesti postopek iz odstavka 3 zgoraj v zvezi s spremembami prilog I do IV, VI in VIII.

                              5b

                                          (a)

                                          spremembe prilog I do IV, VI in VIII se sprejmejo s konsenzom pogodbenic, prisotnih na zasedanju izvršnega organa. Po poteku enega leta od datuma, ko izvršni sekretar Komisije o spremembi obvesti vse pogodbenice, začne sprememba katere koli od teh prilog veljati za pogodbenice, ki depozitarju niso poslale obvestila v skladu z določbami iz pododstavka (b) spodaj;

                                          (b)

                                          vsaka pogodbenica, ki ne more odobriti spremembe prilog I do IV, VI in VIII, o tem pisno uradno obvesti depozitarja v enem letu po datumu obvestila o sprejetju spremembe. Depozitar o vsakem takem prejetem uradnem obvestilu nemudoma uradno obvesti vse pogodbenice. Pogodbenica lahko kadar koli nadomesti svoje prejšnje uradno obvestilo s sprejetjem spremembe, sprememba te priloge pa za to pogodbenico začne veljati po deponiranju listine o sprejetju pri depozitarju;

                                          (c)

                                          sprememba prilog I do IV, VI in VIII ne začne veljati, če skupno šestnajst ali več pogodbenic bodisi:

                                                      (i)

                                                      pošlje uradno obvestilo v skladu z določbami iz pododstavka (b) zgoraj bodisi

                                                      (ii)

                                                      ne sprejme postopka iz tega odstavka in še ni deponiralo listine o sprejetju v skladu z določbami iz odstavka 3 zgoraj.“

            E.   Člen 16
      Za odstavkom 2 se doda naslednji nov odstavek:

         „3.   Če se država ali organizacija za regionalno gospodarsko povezovanje ne namerava zavezati k uporabi postopkov iz odstavka 5b člena 14 v zvezi s spremembami prilog I do IV, VI in VIII, to navede v svoji listini o ratifikaciji, sprejetju, odobritvi ali pristopu.“

      F.   Priloga I

                  1.

                  V seznamskem vnosu, ki se nanaša na snov DDT, se pogoji (označeni s številkama 1 in 2) glede opustitve proizvodnje črtajo in nadomestijo z besedilom „Jih ni“, prav tako se pri pogojih glede uporabe črta besedilo „razen tistih, navedenih v prilogi II“.

                  2.

                  V seznamskem vnosu, ki se nanaša na snov heptaklor, se pogoji glede uporabe črtajo in nadomestijo z besedilom „Jih ni“.

                  3.

                  V seznamskem vnosu, ki se nanaša na snov heksaklorobenzen, se pogoji glede proizvodnje in uporabe črtajo ter v obeh primerih nadomestijo z besedilom „Jih ni“.

                  4.

                  Dodajo se seznamski vnosi za spodaj navedene snovi, tako da se po abecednem redu vnesejo naslednje vrstice:

                              „heksaklorobutadien
                              CAS št.: 87-68-3

                              proizvodnje

                              Jih ni.

                              uporabe

                              Jih ni.

                              heksaklorocikloheksani (HCH) (CAS št.: 608-73-1), vključno z lindanom (CAS št.: 58-89-9)

                              proizvodnje

                              Jih ni.

                              uporabe

                              Jih ni, razen za gama izomer HCH (lindan), ki se uporablja kot topični insekticid na področju javnega zdravja. Tovrstna uporaba se v skladu s tem protokolom ponovno oceni leta 2012 ali eno leto po začetku veljavnosti spremembe, kar se zgodi pozneje.

                              heksabromodifenil eter (a) in heptabromodifenil eter (a)

                              proizvodnje

                              Jih ni.

                              uporabe

                                          1.

                                          Pogodbenica lahko dovoli recikliranje izdelkov, ki vsebujejo ali utegnejo vsebovati katero koli od teh snovi, ter uporabo in končno odlaganje izdelkov, narejenih iz recikliranih materialov, ki vsebujejo ali utegnejo vsebovati katero koli od teh snovi, če sta recikliranje in končno odstranjevanje opravljena na način, sprejemljiv za okolje, ter pri tem ne pride do ponovnega pridobivanja teh snovi z namenom njihove ponovne uporabe.

                                          2.

                                          Izvršni organ začenši z letom 2013 in nato vsaka štiri leta do odprave zgornjega pogoja ali njegovega drugačnega prenehanja veljavnosti oceni napredek pogodbenic pri doseganju njihovega končnega cilja opustitve teh snovi, ki jih vsebujejo izdelki, in pregleda potrebo po nadaljnji uporabi pogoja, katerega veljavnost v vsakem primeru preneha najpozneje leta 2030.

                              tetrabromodifenil eter (b) in pentabromodifenil eter (b)

                              proizvodnje

                              Jih ni.

                              uporabe

                                          1.

                                          Pogodbenica lahko dovoli recikliranje izdelkov, ki vsebujejo ali utegnejo vsebovati katero koli od teh snovi, ter uporabo in končno odlaganje izdelkov, narejenih iz recikliranih materialov, ki vsebujejo ali utegnejo vsebovati katero koli od teh snovi, če sta recikliranje in končno odstranjevanje opravljena na način, sprejemljiv za okolje, ter pri tem ne pride do ponovnega pridobivanja teh snovi z namenom njihove ponovne uporabe.

                                          2.

                                          Izvršni organ začenši z letom 2013 in nato vsaka štiri leta do odprave zgornjega pogoja ali njegovega drugačnega prenehanja veljavnosti oceni napredek pogodbenic pri doseganju njihovega končnega cilja opustitve teh snovi, ki jih vsebujejo izdelki, in pregleda potrebo po nadaljnji uporabi pogoja, katerega veljavnost v vsakem primeru preneha najpozneje leta 2030.

                              pentaklorobenzen
                              CAS št.: 608-93-5

                              proizvodnje

                              Jih ni.

                              uporabe

                              Jih ni.

                              perfluorooktan sulfonat (PFOS) (c)

                              proizvodnje

                              Jih ni, razen za proizvodnjo za vrste uporabe (a) do (c) spodaj in (a) do (e) v prilogi II.

                              uporabe

                              Jih ni, razen za spodnje vrste uporabe in vrste uporabe (a) do (e) v prilogi II:

                                          (a)

                                          elektrolitsko kromiranje, anodiziranje s kromom in povratno jedkanje do leta 2014;

                                          (b)

                                          netokovno nanašanje niklja in politetrafluoroetilena do leta 2014;

                                          (c)

                                          jedkanje plastičnih substratov pred metalizacijo do leta 2014;

                                          (d)

                                          gasilne pene, vendar le, če so bile proizvedene ali v uporabi do 18. decembra 2009.

                                    V zvezi z gasilnimi penami:

                                          (i)

                                          si pogodbenice prizadevajo do leta 2014 opustiti gasilne pene, ki vsebujejo PFOS in so bile proizvedene ali v uporabi do 18. decembra 2009, in o svojem napredku leta 2014 poročajo izvršnemu organu;

                                          (ii)

                                          izvršni odbor na podlagi poročil pogodbenic in točke (i) v letu 2015 oceni, ali morajo za uporabo gasilnih pen, ki vsebujejo PFOS in so bile proizvedene ali v uporabi do 18. decembra 2009, veljati dodatne omejitve.“

                  5.

                  Seznamski vnos, ki se nanaša na snov PCB, se črta in nadomesti z naslednjo vrstico:

                              „poliklorirani bifenili (PCB) (d)

                              proizvodnje

                              Jih ni.

                              uporabe

                              Jih ni. V zvezi s PCB-ji v uporabi do datuma uveljavitve:

                                          1.

                                          Si pogodbenice odločno prizadevajo:

                                                      (a)

                                                      opustiti uporabo prepoznavnih PCB-jev v opremi (tj. transformatorjih, kondenzatorjih ali drugih posodah, ki vsebujejo ostanke tekočine), ki vsebuje več kot 5 dm3 PCB-jev in katerih koncentracija je 0,05 % PCB-jev ali več, takoj ko je to mogoče, najpozneje pa do 31. decembra 2010 ali 31. decembra 2015 za države z gospodarstvom na prehodu;

                                                      (b)

                                                      uničevati ali dekontaminirati na način, sprejemljiv za okolje:

                                                                  —

                                                                  vse tekoče PCB-je, navedene v pododstavku (a), in druge tekočine s PCB-ji, ki niso v opremi in vsebujejo več kot 0,005 % PCB-jev, takoj ko je to mogoče, najpozneje pa do 31. decembra 2015 ali 31. decembra 2020 za države z gospodarstvom na prehodu;

                                                                  —

                                                                  vse tekoče PCB-je, navedene v odstavku2(a), najpozneje do 31. decembra 2029;

                                                      (c)

                                                      dekontaminirati ali odstraniti opremo, navedeno v odstavku 1(a) in odstavku 2(a), na način, sprejemljiv za okolje.

                                          2.

                                          Si pogodbenice odločno prizadevajo:

                                                      (a)

                                                      prepoznati in iz uporabe odstraniti opremo (npr. transformatorje, kondenzatorje ali druge posode, ki vsebujejo ostanke tekočine), ki vsebuje več kot 0,005 % PCB-jev, s prostornino, večjo od 0,05 dm3, takoj ko je to mogoče, najpozneje pa do 31. decembra 2025;

                                                      (b)

                                                      prepoznati druge izdelke, ki vsebujejo več kot 0,005 % PCB-jev (npr. kabelski plašči, vulkanizirana smola in obarvani predmeti), in z njimi ravnati v skladu z odstavkom 3 člena 3.

                                          3.

                                          Pogodbenice zagotovijo, da se oprema, navedena v pododstavku (a) prvega odstavka in pododstavku (a) drugega odstavka, ne izvaža ali uvaža, razen če gre za ravnanje z odpadki, sprejemljivo za okolje.

                                          4.

                                          Pogodbenice spodbujajo naslednje ukrepe za zmanjšanje izpostavljenosti in tveganja z nadzorom nad uporabo PCB-jev:

                                                      (a)

                                                      jih uporabljati le v nepoškodovani opremi, ki ne pušča, in le na območjih, na katerih je mogoče tveganja zaradi izpusta v okolje čim bolj zmanjšati in stanje hitro popraviti;

                                                      (b)

                                                      jih ne uporabljati v opremi na območjih, na katerih se prideluje ali predeluje hrana ali krma;

                                                Pri uporabi na naseljenih območjih, vključno s šolami in bolnišnicami, sprejeti vse upravičene ukrepe za zaščito pred izpadom električnega toka, ki bi lahko povzročil požar, ter redno pregledovati opremo, da ne bi puščala.“

                  6.

                  Sprotna opomba (a) na koncu Priloge I se črta.

                  7.

                  Na koncu Priloge I se dodajo naslednje sprotne opombe:

                              „(a)

                              „heksabromodifenil eter in heptabromodifenil eter“ pomenita 2,2′,4,4′,5,5′-heksabromodifenil eter (BDE-153, CAS št.: 68631-49-2), 2,2′,4,4′,5,6′-heksabromodifenil eter (BDE-154, CAS št.: 207122-15-4), 2,2′,3,3′,4,5′,6-heptabromodifenil eter (BDE-175, CAS št.: 446255-22-7), 2,2′,3,4,4′,5′,6-heptabromodifenil eter (BDE-183, CAS št.: 207122-16-5) ter druge heksa- in heptabromodifenil etre v komercialnem oktabromodifenil etru.

                              (b)

                              „tetrabromodifenil eter in pentabromodifenil eter“ pomenita 2,2′,4,4′-tetrabromodifenil eter (BDE-47, CAS št.: 40088-47-9) in 2,2′,4,4′,5-pentabromodifenil eter (BDE-99, CAS št.: 32534-81-9) ter druge tetra- in pentabromodifenil etre v komercialnem pentabromodifenil etru.

                              (с)

                              perfluorooktan sulfonat (PFOS) pomeni snovi z molekulsko formulo C8F17SO2X, kjer X pomeni OH, kovinsko sol, halid, amid ali druge derivate, vključno s polimeri.

                              (d)

                              „poliklorirani bifenili“ pomenijo aromatske spojine s takšno obliko, da se lahko vodikovi atomi v bifenilni molekuli (dva benzenova obroča, povezana z enojno vezjo ogljik-ogljik) nadomestijo z do desetimi klorovimi atomi.“

            G   Priloga II

                  1.

                  Seznamski vnosi, ki se nanašajo na snovi DDT, HCH in PCB, v preglednici za prvim odstavkom Priloge II se črtajo.

                  2.

                  Doda se seznamski vnos za spodaj navedeno snov, tako da se po abecednem redu vnese naslednja vrstica:

                              „Snov

                              Zahteve glede izvajanja

                              Omejena uporaba

                              Pogoji

                              perfluorooktan sulfonat (PFOS) (1)

                                          (a)

                                          svetlobno obstojni ali antirefleksni premazi v fotolitografskem postopku;

                                          (b)

                                          fotografski premazi za filme, papir ali tiskarske plošče;

                                          (c)

                                          snovi, ki preprečujejo rosenje na nedekorativnih oblogah iz trdega kroma (VI) omočila za uporabo v nadzorovanih sistemih galvanizacije;

                                          (d)

                                          hidravlične tekočine, ki se uporabljajo v letalstvu;

                                          (e)

                                          nekateri medicinski pripomočki (kot so pridobivanje prevlek iz kopolimera etilena in tetrafluoroetilena (ETFE) in radioopačnega ETFE, ter vitro diagnostični medicinski pripomočki in barvni filtri CCD).

                              Pogodbenice sprejmejo ukrepe za opustitev teh vrst uporabe, ko bodo na voljo ustrezne nadomestne rešitve.
                              Vsaka pogodbenica, ki uporablja te snovi, najpozneje leta 2015 in nato vsaka štiri leta poroča o napredku pri njihovem opuščanju ter informacije o napredku predloži izvršnemu organu. Na podlagi teh poročil se ponovno oceni omejena uporaba.

            H.   Priloga III

                  1.

                  Besedilo pod naslovom „Referenčno leto“ za vsako od snovi, navedenih v Prilogi III, se črta in nadomesti z naslednjim:
                  „1990 ali katero koli drugo leto od 1985 do vključno 1995 ali za države z gospodarstvom na prehodu katero koli drugo leto od 1985 do leta začetka veljavnosti Protokola za pogodbenico, ki ga ta določi ob ratifikaciji, sprejetju, odobritvi ali pristopu.“

                  2.

                  V seznamskem vnosu, ki se nanaša na snov heksaklorobenzen, se pod ime snovi doda besedilo „CAS št.: 118-74-1“.

                  3.

                  Doda se seznamski vnos za snov PCB, tako da se na konec preglednice vnese naslednja vrstica:

                              „PCB (c)

                              2005 ali katero koli drugo leto od 1995 do vključno 2010 ali za države z gospodarstvom na prehodu katero koli drugo leto od 1995 do leta začetka veljavnosti Protokola za pogodbenico, ki ga ta določi ob ratifikaciji, sprejetju, odobritvi ali pristopu.“

                  4.

                  Za sprotno opombo (b) se doda sprotna opomba:

                              „(c)

                              poliklorirani bifenili, kot so opredeljeni v prilogi I, kadar nastajajo in se sproščajo nenamerno iz antropogenih virov.“

            I.   Priloga IV

                  1.

                  V odstavku 2 se v oklepajih črta beseda „in“ ter na konec doda besedilo „in pri dani vsebnosti kisika“.

                  2.

                  Odstavek 3 se črta in nadomesti z naslednjim besedilom:

                              „3.

                              Mejne vrednosti se nanašajo na normalno delovanje. Pri obratovanju v šaržah se mejne vrednosti nanašajo na povprečne ravni, zabeležene v celotnem procesu takšnega obratovanja, vključno na primer s predgrevanjem, ogrevanjem in hlajenjem.“

                  3.

                  V odstavku 4 se doda beseda „veljavnimi“ pred besedo „standardi“ ter besedi „na primer“ pred besedo „Evropski“.

                  4.

                  Odstavek 6 se črta ter nadomesti z naslednjim besedilom in sprotno opombo:

                              „6.

                              Emisije PCDD/F so izražene v skupnih toksičnih ekvivalentih (TEQ) (1). Vrednosti faktorjev toksične ekvivalentnosti, ki se uporabljajo za potrebe tega protokola, morajo biti skladne z veljavnimi mednarodnimi standardi, vključno z vrednostmi faktorjev toksične ekvivalentnosti za PCDD/F, ki jih je Svetovna zdravstvena organizacija leta 2005 določila za sesalce.

                     (1)  Skupni toksični ekvivalent (TEQ) je za potrebe obratovanja opredeljen z vsoto produktov koncentracij vsake spojine in vrednosti njenega faktorja toksične ekvivalentnosti (TEF) ter pomeni oceno skupnega delovanja mešanice, ki ima takšne lastnosti kot 2,3,7,8-TCDD. Okrajšava za skupni toksični ekvivalent je bila predhodno TE.“"

                  5.

                  Odstavek 7 se črta ter nadomesti z naslednjim besedilom in sprotno opombo:

                              „7.

                              Spodaj navedene mejne vrednosti, ki se nanašajo na 11-odstotno koncentracijo O2 v dimnem plinu, veljajo za naslednje vrste sežigalnic:

                                          za komunalne trdne odpadke (obstoječ nepremični vir, s katerim se sežgejo več kot 3 tone na uro, in vsak nov nepremični vir)
                                          0,1 ng TEQ/m3

                                          za medicinske trdne odpadke (obstoječ nepremični vir, s katerim se sežge več kot 1 tona na uro, in vsak nov nepremični vir)

                                                      nov nepremični vir:

                                                      0,1 ng TEQ/m3

                                                      obstoječ nepremični vir:

                                                      0,5 ng TEQ/m3

                                          za nevarne odpadke (obstoječ nepremični vir, s katerim se sežge več kot 1 tona na uro, in vsak nov nepremični vir)

                                                      nov nepremični vir:

                                                      0,1 ng TEQ/m3

                                                      obstoječ nepremični vir:

                                                      0,2 ng TEQ/m3

                                          nenevarni industrijski odpadki (2)
                                              (3)

                                                      nov nepremični vir:

                                                      0,1 ng TEQ/m3

                                                      obstoječ nepremični vir:

                                                      0,5 ng TEQ/m3

                     (2)  Velja tudi za sežigalnice odpadkov iz biomase, ki lahko zaradi obdelave z zaščitnimi sredstvi ali premazi za les vsebujejo halogenirane organske spojine ali težke kovine, kar zlasti vključuje odpadke iz biomase, ki izhajajo iz gradbenih odpadkov in odpadkov pri rušenju, vendar ne velja za sežigalnice izključno drugih odpadkov iz biomase."

                     (3)  Države z gospodarstvom na prehodu lahko izključijo sosežig nenevarnih industrijskih odpadkov v industrijskih procesih, kadar se ti odpadki uporabijo kot dodatno gorivo, ki prispeva do 10 % energije.“"

                  6.

                  Za odstavkom 7 se dodajo novi odstavki:

                              „8.

                              Za obrate za sintranje velja spodaj navedena mejna vrednost, ki se nanaša na 16-odstotno koncentracijo O2 v dimnem plinu:
                              0,5 ng TEQ/m3

                              9.

                              Spodaj navedena mejna vrednost, ki se nanaša na dejansko koncentracijo O2 v dimnem plinu, velja za naslednji vir:
                              sekundarna jeklarska proizvodnja – elektroobločne peči z zmogljivostjo, da na uro proizvedejo več kot 2,5 tone taljenega jekla za nadaljnjo predelavo:
                              0,5 ng TEQ/m3“

            J.   Priloga VI

                  1.

                  Trenutno besedilo priloge se označi kot odstavek 1.

                  2.

                  V pododstavku (a) se za besedama „tega protokola“ dodata besedi „za pogodbenico“.

                  3.

                  Besedilo pododstavka (b) se nadomesti z naslednjim:
                  „za obstoječe nepremične vire:

                              (i)

                              osem let po začetku veljavnosti tega protokola za pogodbenico. Po potrebi je možno podaljšanje za posamezne obstoječe nepremične vire v skladu z amortizacijsko dobo, ki jo določa notranja zakonodaja; ali

                              (ii)

                              največ petnajst let po začetku veljavnosti tega protokola za pogodbenico, ki je država z gospodarstvom na prehodu.“

                  4.

                  Na koncu priloge se doda nov odstavek:

                              „2.

                              Rok za uporabo mejnih vrednosti in najboljših razpoložljivih tehnik, ki so bile posodobljene ali določene zaradi spremembe tega protokola, je:

                                          (a)

                                          za nove nepremične vire: dve leti po začetku veljavnosti ustrezne spremembe za pogodbenico;

                                          (b)

                                          za obstoječe nepremične vire:

                                                      (i)

                                                      osem let po začetku veljavnosti ustrezne spremembe za pogodbenico; ali

                                                      (ii)

                                                      največ petnajst let po začetku veljavnosti ustrezne spremembe za pogodbenico, ki je država z gospodarstvom na prehodu.“

            K.   Priloga VIII

                  1.

                  V drugem stavku dela I se pred besedi „prilogi V“ doda besedilo „smernicah, navedenih v“.

                  2.

                  Opis kategorije 1 v preglednici v delu II se črta in nadomesti z naslednjim besedilom: „Sežig odpadkov, vključno s sosežigom komunalnih, nevarnih, nenevarnih in medicinskih odpadkov ter usedlin odplak.“

                  3.

                  V preglednico v delu II se dodata novi kategoriji:

                              „13

                              Posamezni kemični proizvodni postopki, pri katerih se sproščajo nenamerno nastala obstojna organska onesnaževala, zlasti proizvodnja klorofenolov in kloranila.

                              14

                              Toplotni postopki v metalurški industriji, metode na osnovi klora.“

         (1)  perfluorooktan sulfonat (PFOS) pomeni snovi z molekulsko formulo C8F17SO2X, kjer X pomeni OH, kovinsko sol, halid, amid ali druge derivate, vključno s polimeri.“

      SPREMEMBE PROTOKOLA
      iz člena 1 Sklepa 2009/2 izvršnega odbora Konvencije
      A.   Priloga I

                  1.

                  Na seznam se po abecednem redu vnesejo naslednje snovi:

                              „polikrorirani naftaleni (PCN)

                              proizvodnje

                              Jih ni.

                              uporabe

                              Jih ni.

                              kratkoverižni klorirani parafini (d)

                              proizvodnje

                              Jih ni, razen za proizvodnjo za vrste uporabe, navedene v prilogi II.

                              uporabe

                              Jih ni, razen za vrste uporabe, navedene v prilogi II.“

                  2.

                  Na koncu priloge I se doda naslednja opomba:

                              „(d)

                              Kratkoverižni klorirani parafini so klorirani alkani z dolžino ogljikove verige 10 do 13 ogljikovih atomov in vsebnostjo klora, ki presega 48 % teže.“

            B.   Priloga II

                  1.

                  Na seznam se po abecednem redu vnese naslednja snov:

                              „kratkoverižni klorirani parafini (b)

                                          (a)

                                          zaščitna sredstva proti gorenju za gumo, ki se uporablja za transportne trakove v rudarstvu;

                              Pogodbenice sprejmejo ukrepe za opustitev teh vrst uporabe, ko bodo na voljo ustrezne nadomestne rešitve.

                                          (b)

                                          zaščitna sredstva proti gorenju za tesnilna sredstva pri jezovih.

                              Vsaka pogodbenica, ki uporablja te snovi, najpozneje leta 2015 in nato vsaka štiri leta poroča o napredku pri njihovem opuščanju ter informacije o napredku predloži izvršnemu organu. Na podlagi teh poročil se ponovno oceni omejena uporaba.“

                  2.

                  Na koncu Priloge II se doda naslednja opomba:

                              „(b)

                              Kratkoverižni klorirani parafini so klorirani alkani z dolžino ogljikove verige 10 do 13 ogljikovih atomov in vsebnostjo klora, ki presega 48 % teže.“


title: Odločba Komisije z dne 14. decembra 2009 o spremembi Odločbe Komisije 2004/407/ES glede odobritve uvoza želatine za fotografske namene v Češko republiko (notificirano pod dokumentarno številko C(2009) 9899)

text:
               16.12.2009

               SL

               Uradni list Evropske unije

               L 330/82

      ODLOČBA KOMISIJE

   z dne 14. decembra 2009
   o spremembi Odločbe Komisije 2004/407/ES glede odobritve uvoza želatine za fotografske namene v Češko republiko
   (notificirano pod dokumentarno številko C(2009) 9899)
   (Besedilo v češkem, nizozemskem, angleškem, francoskem in nemškem jeziku je edino verodostojno)
   (2009/960/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti člena 4(4) in člena 32(1) Uredbe,
   ob upoštevanju naslednjega:

               (1)

               Uredba (ES) št. 1774/2002 prepoveduje uvoz živalskih stranskih proizvodov in predelanih proizvodov v Unijo ter prevoz preko nje, razen če so odobreni v skladu z navedeno uredbo.

               (2)

               Odločba Komisije 2004/407/ES z dne 26. aprila 2004 o prehodnih zdravstvenih in pravilih za certificiranje v skladu z Uredbo (ES) št. 1774/2002 Evropskega parlamenta in Sveta glede uvoza iz nekaterih tretjih držav želatine za fotografske namene (2) določa, da Belgija, Luksemburg, Nizozemska in Združeno kraljestvo odobrijo uvoz nekaterih želatin izključno za fotografsko industrijo (želatina za fotografske namene) v skladu z navedeno odločbo.

               (3)

               Odločba 2004/407/ES določa, da se uvoz želatine za fotografske namene odobri samo iz tretjih držav s seznama k navedeni odločbi, in sicer Japonske in Združenih držav Amerike. V skladu z navedeno odločbo se uvožene pošiljke prepeljejo v namembni obrat pod strogimi pogoji usmerjanja, da se prepreči morebitno tveganje za javno zdravje in zdravje živali.

               (4)

               Češka je vložila zahtevo za odobritev uvoza želatine za fotografske namene iz navedenih tretjih držav v obrat na svojem ozemlju. Češka je potrdila, da bodo izpolnjeni strogi pogoji usmerjanja v skladu z Odločbo 2004/407/ES, da se prepreči morebitno tveganje za zdravje.

               (5)

               Zato je treba dovoliti Češki, da odobri uvoz želatine za fotografske namene pod pogoji iz Odločbe 2004/407/ES do pregleda tehničnih zahtev za uvoz živalskih stranskih proizvodov po spremenjeni Uredbi (ES) št. 1069/2009 (3) Evropskega parlamenta in Sveta o živalskih stranskih proizvodih. Vendar iz zemljepisnih razlogov lahko navedeni uvoz poteka skozi Nemčijo.

               (6)

               Odločbo 2004/407/ES je zato treba ustrezno spremeniti.

               (7)

               Ukrepi, določeni s to odločbo, so v skladu z mnenjem Stalnega odbora za prehranjevalno verigo in zdravje živali –

         SPREJELA NASLEDNJO ODLOČBO:
   Člen 1
   Odločba 2004/407/ES se spremeni:

               1.

               Člen 1 se nadomesti z naslednjim:
               „Člen 1
               Odstopanje za uvoz želatine za fotografske namene
               Z odstopanjem od člena 29(1) Uredbe (ES) št. 1774/2002 Belgija, Češka, Luksemburg, Nizozemska in Združeno kraljestvo dovolijo uvoz želatine, proizvedene iz snovi, ki vsebujejo hrbtenico govedi, uvrščeno med snovi kategorije 1 v skladu z navedeno uredbo, namenjene izključno fotografski industriji (želatina za fotografske namene), v skladu s to odločbo.“

               2.

               Člen 9 se nadomesti z naslednjim:
               „Člen 9
               Naslovi
               Ta odločba je naslovljena na Kraljevino Belgijo, Češko republiko, Veliko vojvodstvo Luksemburg, Kraljevino Nizozemsko in Združeno kraljestvo Velike Britanije in Severne Irske.“

               3.

               Prilogi I in III se spremenita v skladu s Prilogo k tej odločbi.

         Člen 2
   Ta odločba se uporablja od 1. januarja 2010.
   Člen 3
   Ta odločba je naslovljena na Kraljevino Belgijo, Češko republiko, Veliko vojvodstvo Luksemburg, Kraljevino Nizozemsko in Združeno kraljestvo Velike Britanije in Severne Irske.

      V Bruslju, 14. decembra 2009

            Za Komisijo

         Androulla VASSILIOU

            Članica Komisije

      (1)  UL L 273, 10.10.2002, str. 1.

      (2)  UL L 151, 30.4.2004, str. 11.

      (3)  UL L 300, 14.11.2009, str. 1.

      PRILOGA
      Prilogi I in III se spremenita:

                  1.

                  Priloga I se nadomesti z naslednjim:

                     „PRILOGA I

                        Tretje države in obrati izvora, namembne države članice, mejne kontrolne točke prvega vstopa v Unijo in odobreni fotografski industrijski obrati

                                 Tretja država izvora

                                 Obrati izvora

                                 Namembna država članica

                                 Mejne kontrolne točke prvega vstopa v Unijo

                                 Odobreni fotografski industrijski obrati

                                 Japonska

                                             Nitta Gelatin Inc.

                                             2-22 Futamata

                                             Yao-City, Osaka

                                             581 – 0024 Japonska

                                             Jellie Co. ltd.

                                             7-1, Wakabayashi 2-Chome,

                                             Wakabayashi-ku,

                                             Sendai-city, Miyagi,

                                             982 Japonska

                                             NIPPI Inc. Gelatin Division

                                             1 Yumizawa-Cho

                                             Fujinomiya City Shizuoka

                                             418 – 0073 Japonska

                                 Nizozemska

                                 Rotterdam

                                             FUJIFILM Europe B.V.,

                                             Oudenstaart 1

                                             5047 TK Tilburg,

                                             Nizozemska

                                             Nitta Gelatin Inc.

                                             2-22 Futamata

                                             Yao-City, Osaka

                                             581 – 0024, Japonska

                                 Združeno kraljestvo

                                 Liverpool Felixstowe

                                             Kodak Ltd Headstone Drive, Harrow, MIDDX

                                             HA4 4TY,

                                             Združeno kraljestvo

                                 Češka

                                 Hamburg

                                             FOMA BOHEMIA spol. s r.o.

                                             Jana Krušinky 1604

                                             501 04 Hradec Králove,

                                             Češka

                                 Združene države Amerike

                                             Eastman Gelatine Corporation,

                                             227 Washington Street,

                                             Peabody, MA, 01960 ZDA

                                             Gelita North America,

                                             2445 Port Neal Industrial Road Sergeant Bluff, Iowa, 51054 ZDA

                                 Luxembourg

                                 Antwerp
                                 Zaventem
                                 Luxembourg

                                             DuPont Teijin

                                             Luxembourg SA

                                             PO Box 1681

                                             L-1016

                                             Luksemburg

                                 Združeno kraljestvo

                                 Liverpool
                                 Felixstowe

                                             Kodak Ltd

                                             Headstone Drive,

                                             Harrow, MIDDX HA4 4TY,

                                             Združeno kraljestvo

                                             Eastman Gelatine Corporation, 227 Washington Street,

                                             Peabody, MA, 01960 USA

                                 Češka

                                 Hamburg

                                             FOMA BOHEMIA spol. s r.o.

                                             Jana Krušinky 1604

                                             501 04 Hradec Králove,

                                             Češka“

                  2.

                  Priloga III se nadomesti z naslednjim:

                     „PRILOGA III

                        VZORČNA ZDRAVSTVENA SPRIČEVALA ZA UVOZ TEHNIČNE ŽELATINE IZ TRETJIH DRŽAV ZA UPORABO V FOTOGRAFSKI INDUSTRIJI

                        Opombe

                                 (a)

                                 Veterinarska spričevala za uvoz tehnične želatine za uporabo v fotografski industriji pripravi država izvoznica na podlagi vzorčnega spričevala, prikazanega v tej prilogi III. Vsebujejo potrdila, ki se zahtevajo za katero koli tretjo državo, in po potrebi tista dodatna jamstva, ki se zahtevajo za tretjo državo izvoznico ali njen del.

                                 (b)

                                 Izvirnik vsakega spričevala vsebuje en sam obojestranski list, pri daljšem besedilu pa je spričevalo v taki obliki, da so vsi potrebni listi del povezane in nedeljive celote.

                                 (c)

                                 Spričevalo se pripravi vsaj v enem uradnem jeziku države članice EU, v kateri se bo izvajal inšpekcijski pregled na mejni kontrolni točki EU, in v jeziku namembne države članice EU. Navedene države članice pa lahko po potrebi dovolijo druge jezike, ki jih spremlja uradni prevod.

                                 (d)

                                 Če so zaradi identifikacije kosov pošiljke spričevalu priloženi dodatni listi, se dodatni listi prav tako štejejo za del izvirnika, če jih na vsaki strani podpiše in ožigosa uradni veterinar, ki izvaja certificiranje.

                                 (e)

                                 Če spričevalo, vključno z dodatnimi seznami iz (d), vsebuje več kot eno stran, se na dnu strani vsaka stran oštevilči s – (številka strani) od (skupno število strani) – na vrhu strani pa se navede kodna številka spričevala, ki jo je določil pristojni organ.

                                 (f)

                                 Izvirnik spričevala mora izpolniti in podpisati uradni veterinar. Pri tem pristojni organi države izvoznice zagotovijo, da se upoštevajo načela certificiranja, enakovredna tistim, ki so predpisana v Direktivi Sveta 96/93/ES.

                                 (g)

                                 Barva podpisa se razlikuje od barve tiska. To pravilo velja tudi za žige, razen reliefnih ali vodnih žigov.

                                 (h)

                                 Izvirnik spričevala mora spremljati pošiljko na mejni kontrolni točki EU, dokler ne prispe v namembni fotografski industrijski obrat.


title: Odločba Nadzornega organa Efte št. 397/09/COL z dne 14. oktobra 2009 o dvainsedemdeseti spremembi procesnih in materialnih pravil na področju državne pomoči z uvedbo novega poglavja o državni pomoči za družbe za upravljanje ladij

text:
               1.12.2011

               SL

               Uradni list Evropske unije

               L 318/51

         ODLOČBA NADZORNEGA ORGANA EFTE
   št. 397/09/COL
   z dne 14. oktobra 2009
   o dvainsedemdeseti spremembi procesnih in materialnih pravil na področju državne pomoči z uvedbo novega poglavja o državni pomoči za družbe za upravljanje ladij
   NADZORNI ORGAN EFTE JE (1) –
   OB upoštevanju Sporazuma o Evropskem gospodarskem prostoru (2) ter zlasti členov 61 do 63 Sporazuma in Protokola 26 k Sporazumu,
   OB upoštevanju Sporazuma med državami Efte o ustanovitvi nadzornega organa in sodišča (3) ter zlasti člena 24 in člena 5(2)(b) Sporazuma,
   KER v skladu s členom 24 Sporazuma o nadzornem organu in sodišču Nadzorni organ uveljavlja določbe Sporazuma EGP v zvezi z državno pomočjo,
   KER Nadzorni organ v skladu s členom 5(2)(b) Sporazuma o nadzornem organu in sodišču izda obvestila ali smernice o zadevah, ki jih obravnava Sporazum EGP, če to izrecno določata navedeni sporazum ali Sporazum o nadzornem organu in sodišču ali če Nadzorni organ meni, da je to potrebno,
   OB sklicevanju na procesna in materialna pravila na področju državne pomoči, ki jih je 19. januarja 1994 sprejel Nadzorni organ (4),
   KER je Komisija Evropskih skupnosti (v nadaljnjem besedilu: Komisija ES) 10. junija 2009 sprejela Sporočilo o usmerjanju državnih pomoči za družbe za upravljanje ladij (5),
   KER to sporočilo velja tudi za Evropski gospodarski prostor,
   KER je treba v celotnem Evropskem gospodarskem prostoru zagotoviti enotno uporabo pravil EGP o državni pomoči,
   KER mora v skladu s točko II pod naslovom „SPLOŠNO“ na koncu Priloge XV k Sporazumu EGP Nadzorni organ po posvetovanju s Komisijo sprejeti akte, ki ustrezajo tistim, ki jih je sprejela Evropska komisija,
   PO posvetovanju z Evropsko komisijo,
   PO posvetovanju z državami Efte v dopisu z dne 31. avgusta 2009 (št. postopkov 526393, 526395 in 526367) –
   SPREJEL NASLEDNJO ODLOČBO:
   Člen 1
   Smernice o državni pomoči se spremenijo z uvedbo novega poglavja s smernicami o državnih pomočeh za družbe za upravljanje ladij. Novo poglavje je v Prilogi k tej odločbi.
   Člen 2
   Besedilo v angleškem jeziku je edino verodostojno.

      V Bruslju, 14. oktobra 2009

            Za Nadzorni organ Efte

         Per SANDERUD

            Predsednik

         Kristján Andri STEFÁNSSON

            Član kolegija

      (1)  V nadaljnjem besedilu: Nadzorni organ.

      (2)  V nadaljnjem besedilu: Sporazum EGP.

      (3)  V nadaljnjem besedilu: Sporazum o nadzornem organu in sodišču.

      (4)  Smernice o uporabi in razlagi členov 61 in 62 Sporazuma EGP in člena 1 Protokola 3 k Sporazumu o nadzornem organu in sodišču, ki jih je sprejel in izdal Nadzorni organ 19. januarja 1994, objavljene v Uradnem listu Evropske Unije (v nadaljnjem besedilu: UL) L 231, 3.9.1994, str. 1. in Dopolnilu EGP k Uradnemu listu Evropske unije št. 32, 3.9.1994, str. 1. V nadaljnjem besedilu: Smernice o državni pomoči. Posodobljena različica Smernic o državni pomoči je objavljena na spletni strani Nadzornega organa: http://www.eftasurv.int/state-aid/legal-framework/state-aid-guidelines/

      (5)  Objavljeno v UL C 132, 11.6.2009, str. 6.

      PRILOGA

         SMERNICE O DRŽAVNIH POMOČEH ZA DRUŽBE ZA UPRAVLJANJE LADIJ

      1.   Področje uporabe

      To poglavje se nanaša na upravičenost upravljavcev posadke in tehničnih upravljavcev ladij do zmanjšanja davka od dobička pravnih oseb ali uporabo davka na tonažo iz oddelka 3.1 Poglavja o državni pomoči za pomorski promet (1) (v nadaljevanju besedila: Smernice o pomorskem prometu). Ne nanaša se na državne pomoči za družbe, ki zagotavljajo komercialno upravljanje ladij. Poglavje se uporablja za posadko in tehnične upravljavce ne glede na to, ali se ti zagotavljajo individualno ali v celoti za isto ladjo.
      2.   Uvod

      2.1   Splošno ozadje

      Smernice o pomorskem prometu določajo pogoje glede upravičenosti družb za upravljanje ladij do davka na tonažo ali drugih davčnih ugodnosti za ladijske prevoznike (oddelek 3.1). Vendar pa je upravičenost omejena na zagotavljanje tako tehničnega upravljanja kot upravljanja posadke za isto ladjo („celovito upravljanje“), medtem ko te dejavnosti niso upravičene do davka na tonažo ali drugih davčnih ugodnosti, če se zagotavljajo ločeno.
      Smernice o pomorskem prometu določajo, da bo Nadzorni organ Efte (v nadaljevanju besedila: Nadzorni organ) po treh letih preučila vplive Smernic o pomorskem prometu na upravljanje ladij (2). Poglavje opredeljuje izide tega nedavnega ocenjevanja in oblikuje sklepne ugotovitve o upravičenosti družb za upravljanje ladij do državnih pomoči.
      2.2   Družbe za upravljanje ladij

      Družbe za upravljanje ladij so pravne osebe, ki nudijo različne vrste storitev lastnikom ladij, kot na primer tehnični nadzor, najemanje in usposabljanje posadke, upravljanje posadke in obratovanja ladje. Med storitvami upravljanja ladij so naslednje tri kategorije: upravljanje posadke, tehnično in poslovno upravljanje
      Upravljanje posadke obsega zlasti ukvarjanje z zadevami v zvezi s posadko, kot na primer izbira in zaposlovanje usposobljenih pomorščakov, izdaja plačilnih list, zagotavljanje ustreznega števila članov ladijske posadke, preverjanje spričeval pomorščakov, plačevanje prispevkov za nezgodno in invalidsko zavarovanje pomorščakov, organizacijo potovanja in oskrbo z vizumi, urejanje zdravstvene oskrbe, ocenjevanje uspešnosti pomorščakov in v nekaterih primerih njihovo usposabljanje. Upravljanje posadke pomeni daleč najpomembnejši del dejavnosti ladijskega upravljanja povsod po svetu.
      Tehnično upravljanje obsega zagotavljanje plovnosti plovila in njegovo skladnost s tehničnimi zahtevami ter zahtevami po varnosti in varovanju. Tehnični vodja je zlasti odgovoren za odločanje o popravilih in vzdrževanju ladje. Tehnično upravljanje pomeni pomemben del ladijskega upravljanja, čeprav skromnejši od upravljanja posadke.
      Poslovno upravljanje sestoji iz spodbujanja in zagotavljanja prodaje ladijskih zmogljivosti, z najemanjem ladij, sprejemanjem rezervacij za prevoz blaga in potnikov, zagotavljanjem trženja in imenovanjem agentov. Poslovno upravljanje pomeni razmeroma skromen del ladijskega upravljanja. Do danes Nadzorni organ nima na voljo popolnih informacij o poslovnem upravljanju ladij. Poslovno upravljanje v tem poglavju zato ni obravnavano.
      Kot vsaka pomorska dejavnost je tudi ladijsko upravljanje v svojem bistvu dejavnost v svetovnem merilu. Ker ne obstaja mednarodna zakonodaja glede upravljanja ladij s strani tretjih oseb, so bili na tem področju postavljeni standardi v okviru dogovorov o zasebnem pravu (3).
      V EGP se upravljanje ladij v glavnem izvršuje na Cipru. Družbe za upravljanje ladij so še v Združenem kraljestvu, Nemčiji, na Danskem, v Belgiji in na Nizozemskem. Zunaj EGP so družbe za upravljanje ladij v glavnem ustanovljene v Hongkongu, Singapurju, Indiji, Združenih arabskih emiratih in ZDA.
      2.3   Pregled pogojev upravičenosti za družbe za upravljanje ladij

      Od sprejema Smernic o pomorskem prometu marca 2004 so se številne pomorske države pridružile EGP, med njimi Ciper, ki ima najobsežnejšo industrijo ladijskega upravljanja na svetu.
      Pristop Cipra in njegovo predhodno delovanje za uskladitev s Smernicami o pomorskem prometu, kakor tudi študija, ki jo je izdelal upravni konzorcij te države članice EGP (4), so pospešili celovitejše razumevanje te dejavnosti in njenega razvoja. Bolje se lahko razume zlasti povezava med tehničnim upravljanjem in upravljanjem posadke na eni strani ter ladijskim prometom na drugi, kakor tudi vloga, ki jo lahko ima vodstvo posadke in/ali tehnično vodstvo pri doseganju ciljev iz Smernic o pomorskem prometu.
      3.   Ocena upravičenosti družb za upravljanje ladij do državnih pomoči

      Upravljanje ladij je v nasprotju z drugimi pomorskimi storitvami standardna temeljna dejavnost pomorskih prevoznikov, ki se običajno zagotavlja znotraj družbe. Upravljanje ladij je ena najznačilnejših dejavnosti upravljavcev ladij. Dandanes se v nekaterih primerih najamejo zunanji izvajalci, ki se ukvarjajo z upravljanjem ladij. Prav zaradi te povezave med upravljanjem ladij in ladijskim prometom imajo družbe za upravljanje ladij, ki jih vodijo tretje osebe, enako strokovno kadrovsko strukturo kot lastniki ladij in delujejo v istem poslovnem okolju, vendar pa so specializirane za določen segment. Lastniki ladij so edine stranke družb za upravljanje ladij.
      Na teh temeljih Nadzorni organ meni, da najem zunanjih izvajalcev pri upravljanju ladij ne bi smel biti kazensko obdavčen v primerjavi z notranjim upravljanjem ladij, kadar družbe za upravljanje ladij izpolnjujejo iste zahteve, kot jih izpolnjujejo lastniki ladij, in da ukrepi pomoči za slednje prispevajo k doseganju ciljev smernic na enak način kot ukrepi pomoči za lastnike ladij.
      Nadzorni organ dodatno meni, da lahko družbe za upravljanje ladij ravno zaradi te svoje usmeritve (specializacije) in značilnosti temeljnega poslovanja lahko družbe za upravljanje ladij pomembno prispevajo k doseganju ciljev Smernic o pomorskem prometu, zlasti pri doseganju „učinkovitega, varnega in okolju prijaznega pomorskega prevoza“ in pri „konsolidaciji povezanih pomorskih storitev, ki delujejo v državah članicah EGP“ (5).
      4.   Razširitev upravičenosti do državne pomoči na družbe za upravljanje ladij

      Na podlagi razlage v oddelku 3 zgoraj bo Nadzorni organ v skladu s členom 61(3)(c) Sporazuma EGP odobril davčno olajšavo za družbe za upravljanje ladij iz oddelka 3.1 Smernic o pomorskem prometu glede na skupno ali individualno zagotovljeno posadko in tehnično vodstvo ladij, če so izpolnjeni pogoji iz oddelkov 5 in 6 tega poglavja.
      5.   Predpisani pogoji za tehnične upravljavce in upravljavce posadke

      Da bi bile družbe za upravljanje ladij upravičene do pomoči, morajo vzpostaviti jasno povezavo z EGP in njegovim gospodarstvom v skladu z oddelkom 3.1 Smernic o pomorskem prometu. Poleg tega morajo prispevati k ciljem iz Smernic o pomorskem prometu, kot na primer tistim iz oddelka 2.2 omenjenih smernic. Tehnični upravljavci in upravljavci posadke so upravičeni do državne pomoči, če ladje, ki jih upravljajo, izpolnjujejo zahtevane pogoje iz oddelkov 5.1 do 5.4 tega poglavja. Dejavnosti, ki so upravičene do pomoči, se morajo izvajati na ozemlju EGP.
      5.1   Prispevek h gospodarstvu in k zaposlovanju v EGP

      Gospodarska povezava z EGP se dokaže z dejstvom, da se izvaja upravljanje ladij na ozemlju ene ali več držav članic EGP in da se v dejavnostih na kopnem ali na ladjah zaposlujejo predvsem državljani EGP.
      5.2   Gospodarska povezava med upravljanimi ladjami in EGP

      Družbe za upravljanje ladij lahko prejemajo državne pomoči za tiste ladje, ki jih v celoti upravljajo z ozemlja EGP, ne glede na to, ali je upravljanje zagotovljeno znotraj družbe ali pa ga delno ali v celoti izvaja ena ali več zunanjih družb za upravljanje ladij.
      Ker pa družbe za upravljanje nimajo popolnega nadzora nad svojimi strankami, se zgornja zahteva šteje za izpolnjeno, če se vsaj dve tretjini tonaže upravljanih ladij upravlja z ozemlja EGP. Presežna tonaža v odstotku, ki jih v celoti ne upravljajo z ozemlja EGP, ni upravičena do pomoči (6).
      5.3   Skladnost z mednarodnimi standardi in standardi Skupnosti

      Družbe za upravljanje ladij so upravičene do pomoči, če vse ladje in posadke, ki jih upravljajo, izpolnjujejo mednarodne standarde in zahteve prava Skupnosti, zlasti tiste, ki se nanašajo na varovanje, varnost, usposabljanje in potrjevanje pomorščakov, upoštevanje okoljske učinkovitosti in delovnih pogojev na ladji.
      5.4   Predpisani delež tonaže pod zastavo (povezava z zastavo)

      Za družbe za upravljanje ladij se uporablja zahteva po predpisanem deležu tonaže, opredeljena v poglavju 8 oddelka 3.1 Smernic o pomorskem prometu. Delež zastav EGP, ki se mora upoštevati kot merilo, je tak, kot je bil na dan sprejetja tega Poglavja. Za nove družbe se referenčna vrednost izračuna leto dni po datumu, ko so začele s svojo dejavnostjo.
      6.   Dodatne zahteve za upravljavce posadke

      6.1   Usposabljanje pomorščakov

      Upravljavci posadke so upravičeni do državne pomoči, če imajo pomorščaki na zadevnih ladjah možnost izobraževanja in usposabljanja ter so pridobili spričevalo o usposobljenosti v skladu z Mednarodno konvencijo o standardih za usposabljanje, izdajanje spričeval in ladijsko stražarjenje pomorščakov, 1978, kakor je bila spremenjena (konvencija STCW), in so uspešno zaključili usposabljanje iz osebne varnosti na ladijskem krovu. Poleg tega so upravljavci posadke upravičeni do pomoči, če izpolnjujejo zahteve konvencije STCW in prava Skupnosti glede odgovornosti družb.
      6.2   Socialni pogoji

      Da bi bili upravljavci posadke upravičeni do državne pomoči, morajo zagotoviti, da delodajalec pomorščakov na vseh ladjah, ki jih upravlja, v celoti izvaja določbe Konvencije Mednarodne organizacije dela o delovnih standardih v pomorstvu iz leta 2006 (7), ne glede na to, ali je lastnik ladje ali družba za upravljanje ladij. Družbe za upravljanje ladij morajo zlasti zagotoviti, da se ustrezno uporabljajo določbe Konvencije o delovnih standardih v pomorstvu glede sporazuma o zaposlovanju pomorščakov (8), izgubi ladje ali potopitvi (9), zdravstveni oskrbi (10), odgovornosti lastnika ladje vključno z izplačilom plač v primeru nezgode ali bolezni (11) ter repatriacije (12).
      Upravljavci posadke morajo zagotoviti tudi, da ravnajo skladno z mednarodnimi standardi glede delovnega časa in časa počitka, ki ga določa Konvencija o delovnih standardih v pomorstvu.
      Nazadnje morajo upravljavci posadke, da bi bili upravičeni do pomoči, zagotoviti finančno varnost v obliki nadomestil v primeru smrti ali dolgotrajne nezmožnosti pomorščakov za delo zaradi poklicne poškodbe, bolezni ali tveganja.
      7.   Obračun dajatev

      Da ne bi prihajalo do izkrivljanja, bo Nadzorni organ tudi za družbe za upravljanje ladij uporabljal načelo iz Smernic o pomorskem prometu, v skladu s katerim lahko odobri le sheme, ki omogočajo enotno davčno obremenitev v državah članicah EGP, ko gre za isto vrsto dejavnosti ali za isto tonažo. To pomeni, da se ne more odobriti popolne oprostitve ali podobnih shem (13).
      Davčna osnova, ki se uporablja za družbe za upravljanje ladij, očitno ne more biti ista kot davčna osnova za lastnike ladij, saj je pri določeni ladji dobiček družb za upravljanje ladij znatno nižji od dobička lastnika ladje. V skladu s študijo iz oddelka 2.3 ter z že prejetimi obvestili je treba za družbe za upravljanje ladij uporabiti davčno osnovo, ki pomeni 25 % (izražena v tonaži ali kot ocenjeni dobiček) davčne osnove, ki se uporablja za lastnike ladij pri istih vrstah ladij ali enaki tonaži. Nadzorni organ zato zahteva, da se v okviru sistema davka na tonažo uporablja odstotek, ki ni nižji od 25 % (14).
      Če družbe za upravljanje ladij opravljajo druge dejavnosti, ki niso upravičene do državne pomoči iz tega poglavja, morajo za te dejavnosti voditi račune ločeno.
      Če družbe za upravljanje ladij za del svojih dejavnosti sklenejo pogodbo s podizvajalcem, slednji ni upravičen do državnih pomoči.
      8.   Uporaba in pregled

      Nadzorni organ bo uporabljal smernice, navedene v tem poglavju, od dneva sprejema.
      Državne pomoči družbam za upravljanje ladij se bodo upoštevale v splošnem pregledu smernic, kakor je predvideno v njihovem oddelku 13.

         (1)  Na voljo na uradni spletni strani Nadzornega organa EFTA http://www.eftasurv.int/state-aid/legal-framework/state-aid-guidelines/

         (2)  Glej opombo 20 Smernic o pomorskem prometu.

         (3)  Primer je „Sporazum SHIPMAN 98 standarda BIMCO o upravljanju ladij“, ki se pogosto uporablja v odnosih med družbami za upravljanje ladij in lastniki ladij.

         (4)  Študija o upravljanju ladij na Cipru in v Evropski uniji z dne 31. maja 2008, ki jo je za ciprsko vlado izvedel konzorcij pod vodstvom Univerze za ekonomijo in poslovno upravo na Dunaju.

         (5)  Oddelek 2.2 Smernic o pomorskem prometu.

         (6)  Dejstvo, da družba za upravljanje ladij kot taka ne upošteva pravila dveh tretjin, ne vpliva na njeno upravičenost do pomoči.

         (7)  Opozoriti je treba, da so evropski socialni partnerji sprejeli Sporazum, ki povzema bistveni del Konvencije o delovnih standardih v pomorstvu iz leta 2006, ki je bila vključena v pravo Skupnosti z Direktivo Sveta 2009/13/ES z dne 16. februarja 2009, o izvajanju Sporazuma, sklenjenega med Združenjem ladjarjev Evropske skupnosti (ESCA) in Evropsko federacijo delavcev v prometu (ETF) na podlagi Konvencije o delovnih standardih v pomorstvu iz leta 2006, ter o spremembi Direktive 1999/63/ES (UL L 124, 20.5.2009, str. 30). Direktiva 2009/13/ES je v postopku vključitve v Sporazum EGP.

         (8)  Pravilo 2.1 in Standard A2.1 (Sporazum o zaposlovanju pomorščakov) iz Naslova 2 Konvencije o delovnih standardih v pomorstvu.

         (9)  Ibid., Pravilo 2.6 in Standard A2.6 (Nadomestila pomorščakom ob izgubi ladje ali potopitvi) iz Naslova 2.

         (10)  Ibid. Pravilo 4.1 in Standard A4.1 (Zdravstvena oskrba na krovu ladje in na obali – odgovornost lastnika ladje); Pravilo 4.3 in Standard A4.3 (Varovanje zdravja in varnost ter preprečevanje nezgod); Pravilo 4.4 (Dostop do storitev za ohranjanje dobrega počutja na obali) iz Naslova 4.

         (11)  Ibid. Pravilo 4.2 in Standard A4.2 (odgovornost lastnika ladij) iz Naslova 4.

         (12)  Ibid. Pravilo 2.5 in Standard A2.5 (Repatriacija) iz Naslova 2.

         (13)  Nadzorni Organ želi ob tej priložnosti v tem poglavju smernic poudariti, da se mehanizem za izračun davka, ki ga plačujejo družbe za upravljanje ladij in lastniki ladij, kot tak ne upošteva, pri čemer se ne upošteva zlasti dejstvo, ali se sistem, ki temelji na domnevnem dobičku, uporablja ali ne.

         (14)  Kadar so lastniki ladij upravičeni do pomoči, morajo plačati davek na celotno tonažo.


title: 2012/580/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropske agencije za pomorsko varnost za proračunsko leto 2010

text:
               17.10.2012

               SL

               Uradni list Evropske unije

               L 286/213

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropske agencije za pomorsko varnost za proračunsko leto 2010
   (2012/580/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za pomorsko varnost za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za pomorsko varnost za proračunsko leto 2010 z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 1406/2002 Evropskega parlamenta in Sveta z dne 27. junija 2002 o ustanovitvi Evropske agencije za pomorsko varnost (3), zlasti člena 19 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A7-0137/2012),

               1.

               podeli razrešnico izvršnemu direktorju Evropske agencije za pomorsko varnost glede izvrševanja proračuna agencije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za pomorsko varnost, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 52.

      (2)  UL L 248, 16.9.2002, str. 1.

      (3)  UL L 208, 5.8.2002, str. 1.

      (4)  UL L 357, 31.12.2002, str. 72.
   PRILOGA

      PRIPOROČILA EVROPSKEGA PARLAMENTA IZ PREJŠNJIH LET

               Evropska agencija za pomorsko varnost

               2006

               2007

               2008

               2009

               Uspešnost

               ni podatkov

               Nepravilna predstavitev proračuna

                           —

                           Agenciji ni uspelo pripraviti večletnega delovnega načrta, njen letni delovni načrt pa ne ustreza proračunskim obveznostim

                           —

                           Poziva agencijo, da določi cilje SMART in kazalnike RACER v svojih načrtih in uvede Ganntov diagram → spodbujanje k rezultatom usmerjenega pristopa

                           —

                           Poziva agencijo, naj opredeli diahronično analizo operacij, izvedenih v tem letu in prejšnjih letih

                           —

                           Poziva agencijo, naj razmisli o vključitvi Ganntovega diagrama v načrtovanje operativnih dejavnosti

                           —

                           Poziva agencijo, naj primerja dejavnosti, izvedene v letu, ki ga obravnava razrešnica, in dejavnosti, ki so bile izvedene v prejšnjem proračunskem letu

               Upravljanje proračuna in finančno poslovodenje

                           —

                           Postopki za določitev proračuna in kadrovskega načrta niso bili dovolj strogi → neustrezno načrtovanje zaposlovanja in nepravilna predstavitev proračuna

                           —

                           Proračunsko načelo točnosti ni bilo v celoti spoštovano

                           —

                           Nekatere pogodbe so omogočile stoodstotno vnaprejšnje financiranje: ta praksa ni v skladu z načeli dobrega finančnega poslovodenja

                           —

                           Nepravilna predstavitev proračuna: proračun za diferencirana sredstva ni vseboval rokov plačil, zapadlih v naslednjih proračunskih letih, za poravnavo proračunskih obveznosti, prevzetih v preteklih proračunskih letih

                           —

                           Pravne obveznosti so bile sprejete pred ustreznimi proračunskimi obveznostmi

                           —

                           Postopki za določitev proračuna in kadrovskega načrta niso bili dovolj strogi → veliko število proračunskih prenosov (32 v letu 2007)

                           —

                           Pomanjkljivosti pri načrtovanju in spremljanju plačil za operativne dejavnosti (7 500 000 EUR je bilo storniranih)

                           —

                           Poziva agencijo, naj izboljša usposabljanje in komuniciranje, da bi se izognila situacijam, v katerih so pravne obveznosti prevzete prej kot ustrezne proračunske obveznosti

                           —

                           Poziva Komisijo, naj preveri, kako bi bilo mogoče zagotoviti, da se spoštuje načelo na potrebah temelječega upravljanja gotovinskih sredstev

                           —

                           Računsko sodišče je ugotovilo, da je bilo v letu 2009 število proračunskih prenosov veliko, zato poziva agencijo, naj izboljša načrtovanje in spremljanje, da bi število prenosov zmanjšala

                           —

                           Poziva agencijo, naj pravilno izvaja postopke javnega naročanja

               Človeški viri

               ni podatkov

               Pomanjkljiva preglednost v postopkih zaposlovanja: pri revidiranih postopkih zaposlovanja pred začetkom ocenjevanja niso bila določena izbirna merila in minimalni rezultati, potrebni za prehod na naslednjo stopnjo natečajev

               Poziva k izboljšanju strategije za človeške vire → težave s preglednostjo (gl. notranja revizija)

               Ugotavlja, da so izbirni postopki za zaposlene pomanjkljivi, zato poziva agencijo, naj pomanjkljivosti odpravi

               Notranja revizija

               ni podatkov

               ni podatkov

               Poziva agencijo, naj ukrepa, da bi uresničila 7 izmed 32 priporočil službe za notranjo revizijo → tj. sprejetje izvedbenih pravil za kadrovske predpise glede zaposlovanja začasnih uslužbencev v skladu s kadrovskimi predpisi; s kontrolami v izbirnem postopku, da se zagotovi večjo preglednost in enako obravnavanje kandidatov; oblikovanje strategije za načrtovanje poklicne poti

                           —

                           Poziva agencijo, naj hitro začne izvajati zelo pomembna priporočila službe za notranjo revizijo, zlasti:

                                       —

                                       zagotovi strateško načrtovanje in spremljanje interesnih skupin agencije s pregledom drugih tveganj onesnaženja z nafto,

                                       —

                                       spoštuje upravne postopke,

                                       —

                                       preuči razpoložljive možnosti upravljanja opreme in ovrednoti njihov finančni in operativni učinek,

                                       —

                                       dokumentira odločitve o uporabi plovil

                           —

                           Ugotavlja, da priporočila službe za notranjo revizijo, ki jih agencija še ni izvršila, vključujejo:

                                       —

                                       notranjo oceno tveganja,

                                       —

                                       pregled obstoječih internih postopkov,

                                       —

                                       časovni načrt za razvoj in uvedbo preostalih postopkov,

                                       —

                                       evidenco postopkov za izjeme in

                                       —

                                       pregled sistema notranjih kontrol

          ---documentbreak---

               17.10.2012

               SL

               Uradni list Evropske unije

               L 286/214

         RESOLUCIJA EVROPSKEGA PARLAMENTA
   z dne 10. maja 2012
   s pripombami, ki so del sklepa o razrešnici glede izvrševanja proračuna Evropske agencije za pomorsko varnost za proračunsko leto 2010
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za pomorsko varnost za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za pomorsko varnost za proračunsko leto 2010 z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 1406/2002 Evropskega parlamenta in Sveta z dne 27. junija 2002 o ustanovitvi Evropske agencije za pomorsko varnost (3), zlasti člena 19 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A7-0137/2012),

               A.

               ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov Evropske agencije za pomorsko varnost (agencija) za proračunsko leto 2010 ter o zakonitosti in pravilnosti z njimi povezanih transakcij,

               B.

               ker je Parlament 10. maja 2011 izvršnemu direktorju agencije podelil razrešnico za izvrševanje proračuna za proračunsko leto 2009 (5) in je v resoluciji, ki spremlja sklep o razrešnici, med drugim:

                           —

                           pozval agencijo, naj premisli o uvedbi Ganttovega diagrama v načrtovanje vseh svojih operativnih dejavnosti, saj bi omogočal strnjen prikaz časa, ki ga vsak uslužbenec porabi za posamezne projekte, in spodbujal pristop, usmerjen k doseganju rezultatov; pozval agencijo, naj organ za podelitev razrešnice obvesti o ukrepih, ki jih je sprejela v zvezi s tem,

                           —

                           pozval agencijo, naj pravilno uporablja postopke javnih naročil, vendar pozdravil dejstvo, da je v letno poročilo o dejavnostih za leto 2009 agencija vključila posebno prilogo o postopkih s pogajanji, da bi obvestila proračunski organ,

               C.

               ker je proračun agencije za proračunsko leto 2010 znašal 54 400 000 EUR, kar pomeni 6,1-odstotno povečanje v primerjavi z letom 2009, ko je znašal 53 300 000 EUR; ker je prispevek Unije v proračun agencije v letu 2010 znašal 31 949 360 EUR v primerjavi s 24 435 000 EUR v letu 2009 (6), kar je 30,75 % več,

      Upravljanje proračuna in finančno poslovodenje

               1.

               ugotavlja, da je agencija prejela 54 400 000 EUR za prevzem obveznosti in 50 600 000 EUR za plačila; ugotavlja tudi, da so se v primerjavi z letom 2009 sredstva za prevzem obveznosti povečala za 11,21 %, sredstva za plačila pa zmanjšala za 5,33 %;

               2.

               na osnovi poročila agencije o izvrševanju proračuna in finančnem poslovodenju ugotavlja, da je stopnja izvrševanja poračuna agencije v letu 2010 znašala 98 % za prevzete obveznosti in 89 % za plačila; prav tako ugotavlja, da se je stopnja izvrševanja proračuna agencije v primerjavi z letom 2009 povečala tako za obveznosti (+ 4 %) kot za plačila (+ 8 %); poziva agencijo, naj sprejme potrebne ukrepe za nadaljnje izboljšanje izvrševanja proračuna in organ za podelitev razrešnice redno obvešča o tem;

      Prenosi

               3.

               na osnovi poročila agencije o izvrševanju proračuna in finančnem poslovodenju ugotavlja, da je bil konec leta 2010 v leto 2011 prenesen znesek 1 214 272,92 EUR za pokritje neporavnanih obveznosti; na podlagi podatkov agencije ugotavlja, da je bila stopnja prenosa za 43 % manjša kot leta 2009; kljub temu agencijo poziva, naj si še naprej prizadeva za zmanjšanje prenosov in spoštuje načelo enoletnosti;

               4.

               obžaluje, da Računsko sodišče v svojem poročilu o letnih računovodskih izkazih agencije za leto 2010 prenesenih in storniranih sredstev ni omenilo;

      Naknadne obveznosti

               5.

               ugotavlja, da je agencija na zahtevo Parlamenta v letno poročilo o dejavnostih vključila podatke o naknadnih obveznostih (tj. pravnih obveznostih, ki so bile sprejete pred sprejetjem ustreznih proračunskih obveznosti); ugotavlja, da je agencija naknadne obveznosti zmanjšala (z več kot 20 v letu 2007 na 5 v letu 2010); kljub temu izraža zaskrbljenost, saj so takšne obveznosti v nasprotju s členom 62(1) okvirne finančne uredbe, agencija pa se s to pomanjkljivostjo sooča že od leta 2006;

      Postopek za javna naročila

               6.

               na podlagi letnega poročila o dejavnostih agencije ugotavlja, da je oddelek za pravne in finančne zadeve v letu 2010 izvedel 54 postopkov javnih naročil;

               7.

               poziva agencijo, naj postopke javnih naročil izvaja pravilno in v letni delovni načrt vključi dovolj podatkov o načrtovanih javnih naročilih; meni, da je skrb zbujajoče predvsem to, da letni delovni načrt ne navaja izrecno vseh informacij, omenjenih v finančni uredbi in njenih izvedbenih pravilih; opominja agencijo, da je veljavnost sklepa o financiranju načrtovanih operativnih javnih naročil, ki ni ustrezno podprt s potrebnimi podatki, lahko vprašljiva; na podlagi podatkov agencije ugotavlja, da je z letom 2011 v končni delovni načrt vključila posebno prilogo, ki navaja okvirni proračun za javna naročila med letom, okvirno število pogodb in okvirne urnike po dejavnostih;

               8.

               poziva agencijo, naj upravnemu odboru posreduje točna in pravočasna poročila o postopkih s pogajanji; pravzaprav ugotavlja, da upravnemu odboru ni vedno poročala o postopkih s pogajanji, ki bi morali biti uporabljeni v skladu s strogimi merili;

      Človeški viri

               9.

               izraža zaskrbljenost zaradi navedb, da bi utegnila biti neodvisnost računovodje agencije v letu 2010 vprašljiva; predvsem ugotavlja, da:

                           —

                           njegovo imenovanje na začetku leta še ni bilo dokončno,

                           —

                           njegove naloge še niso bile formalno opredeljene ter

                           —

                           je njegovo delovno uspešnost ocenil izvršni direktor agencije brez udeležbe upravnega odbora;

               10.

               pozdravlja sklep upravnega odbora agencije z dne 14. junija 2010, da je imenovanje računovodje agencije uradno; je seznanjen s sklepom upravnega odbora z dne 10. novembra 2011 o spremembi splošnih določb za izvajanje člena 43 kadrovskih predpisov, ki pojasnjuje vlogo upravnega odbora v razmerju z računovodjem;

               11.

               kljub temu poudarja, da v zvezi z računovodjem agencije še vedno obstajajo pomanjkljivosti, zlasti glede opredelitve njegovih nalog in ocenjevanja njegove delovne uspešnosti; ugotavlja, da agencija ni ukrepala, da bi izboljšala stanje, o katerem se je predhodno poročalo;

      Uspešnost

               12.

               pozdravlja dejstvo, da je agencija marca 2010 sprejela petletni delovni program; ugotavlja tudi, da je agencija v letnem poročilu za leto 2010 za vsako operativno dejavnost navedla vložke in rezultate, za primerjavo pa tudi načrtovane vložke in rezultate iz delovnega načrta agencije za leto 2010;

               13.

               obžaluje, da Računsko sodišče v letnem poročilu za leto 2010 ni omenilo proračunskih prenosov agencije; navaja, da je bilo veliko število proračunskih prenosov razlog za zaskrbljenost Parlamenta v preteklih letih (49 prenosov v letu 2009, 52 v letu 2008 in 32 v letu 2007); zato poziva Računsko sodišče, naj proračunski organ nemudoma obvesti o položaju v zvezi s prenosi v letu 2010;

               14.

               znova poziva agencijo, naj premisli o uvedbi Ganttovega diagrama v načrtovanje vseh svojih operativnih dejavnosti, kar bo omogočilo strnjen prikaz časa, ki ga vsak uslužbenec porabi za posamezne projekte, in spodbudilo pristop, usmerjen k doseganju rezultatov; zato agencijo poziva, naj organ za podelitev razrešnice obvesti o konkretnih ukrepih v zvezi s tem;

               15.

               opozarja na nove naloge, ki so bile dodeljene agenciji v predlogu uredbe o spremembi Uredbe (ES) št. 1406/2002; poziva Komisijo, naj poveča sredstva, dodeljena agenciji, agencijo pa, naj ta sredstva upravlja dobro in učinkovito, da bo primerno izpolnila nove odgovornosti, ki so ji bile zaupane na podlagi omenjene uredbe;

      Notranja revizija

               16.

               ugotavlja, da mora agencija uresničiti še 15 „zelo pomembnih“ priporočil službe za notranjo revizijo; je zaskrbljen, ker je bila uresničitev osmih izmed teh priporočil odložena za šest do dvanajst mesecev, eno pa je bilo zavrnjeno; ugotavlja, da prvih 11 „zelo pomembnih“ priporočil zadeva sprejemanje pravnih in finančnih odločitev, upravljanje človeških virov in standarde notranje kontrole; prav tako ugotavlja, da se zavrnjeno priporočilo nanaša na odgovornost za ocenjevanje delovne uspešnosti računovodje; zato poziva agencijo, naj organu za podelitev razrešnice pojasni razloge za to zavrnitev in naj odložena priporočila čim prej uresniči;

               17.

               je seznanjen s pobudo agencije za skupno službo za notranjo revizijo z Evropsko agencijo za nadzor ribištva;

               18.

               je seznanjen z dejstvom, da je služba za notranjo revizijo izvajala notranje svetovanje glede notranjih kontrol, na primer glede:

                           —

                           priprave načrta neprekinjenega poslovanja za aplikacije na področju pomorstva,

                           —

                           priprave načrta neprekinjenega poslovanja za podporne dejavnosti,

                           —

                           postopka registracije izjem;

                     iz navedb agencije ugotavlja, da so bili sprejeti načrt neprekinjenega poslovanja za aplikacije na področju pomorstva, načrt neprekinjenega poslovanja za podporne dejavnosti in postopek registracije izjem;

               19.

               opozarja na priporočila iz prejšnjih poročil o razrešnici, predstavljena v Prilogi k tej resoluciji;

               20.

               agencijo opozarja, naj upošteva resolucijo Evropskega parlamenta z dne 10. maja 2011 o razrešnici za leto 2009: uspešnost, finančno poslovodenje in nadzor agencij EU (7);

               21.

               sporoča, da so druge ugotovitve, ki spremljajo sklep o razrešnici in so horizontalne narave, zbrane v resoluciji z dne 10. maja 2012 (8) o uspešnosti, finančnem upravljanju in nadzoru agencij.

      (1)  UL C 366, 15.12.2011, str. 52.

      (2)  UL L 248, 16.9.2002, str. 1.

      (3)  UL L 208, 5.8.2002, str. 1.

      (4)  UL L 357, 31.12.2002, str. 72.

      (5)  UL L 250, 27.9.2011, str. 181.

      (6)  UL L 64, 12.3.2010, str. 615.

      (7)  UL L 250, 27.9.2011, str. 269.

      (8)  Sprejeta besedila, P7_TA(2012)0164 (glej stran 388 tega Uradnega lista).